als_Latn dik_Latn bos_Latn
Flitet se Microsoft po planifikon të zgjerojë programin e tij OneNote në platformat e reja si dhe tek zhvilluesit.
Një raport i ardhur në ZDNet, nga një burim anonim, thotë se Microsoft do të realizojë një version falas të programit OneNote për përdoruesit e kompjuterit Mac si dhe Windows desktop.
Raporti nuk jep të dhëna se kur do të realizohet saktësisht ky version i ri për kompjuterët Mac dhe Windows desktop. Microsoft ka realizuar aplikacione falas të programit OneNote për platformat iOS, Android dhe Windows 8, ndërsa për platformën Mac OS nuk ka pasur asnjëherë një aplikacion OneNote.
ZDNet gjithashtu raporton se Microsoft po planifikon të instalojë programin OneNote Api, kështu zhvilluesit do të kenë mundësi të krijojnë aplikacionet e tyre nëpërmjet këtij programi.
Flitet se versioni i ri i paketës Office për kompjuterët Mac është në procesin e prodhimit, dhe mund të realizohet nga fundi i vitit 2014. Ka shumë mundësi që aplikacioni OneNote Mac të lançohet veçmas nga pjesa tjetër e paketës Office.
(Herë të lexuara: 183)
als_Latn als_Latn als_Latn als_Latn als_Latn als_Latn